A4-0082/99

Ψήφισμα επί της ανακοίνωσης της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών σχετικά με την ανάπτυξη της πολιτικής για τη δημόσια υγεία στην Ευρωπαϊκή Κοινότητα (COM(98) 0230 - C4-0393/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(98)0230 - C4-0393/98),

- έχοντας υπόψη το ψήφισμά του της 19ης Νοεμβρίου 1993 σχετικά με την πολιτική για τη δημόσια υγεία μετά το Μάαστριχτ ((ΕΕ C 329 της 6.12.1993, σελ. 375.)), και όλες τις εκθέσεις και τα ψηφίσματά του που εγκρίθηκαν στη συνέχεια και που αφορούσαν τη δημόσια υγεία και θέματα σχετικά με αυτήν,

- έχοντας υπόψη τη δημόσια ακρόαση της Επιτροπής Περιβάλλοντος, Δημόσιας Υγείας και Προστασίας των Καταναλωτών η οποία πραγματοποιήθηκε στις Βρυξέλλες στις 28 Οκτωβρίου 1998, και το προκαταρκτικό έγγραφο εργασίας (SACO 102) «Πολιτική της Ευρωπαϊκής Ένωσης για την Υγεία στο κατώφλι της τρίτης χιλιετίας» που δημοσίευσε η Γενική του Διεύθυνση Μελετών,

- έχοντας υπόψη τη Συνθήκη του Άμστερνταμ,

- έχοντας υπόψη τη δήλωση του Προέδρου της Επιτροπής κ. Santer προς το Ευρωπαϊκό Κοινοβούλιο στις 18 Φεβρουαρίου 1998 σχετικά με «μια Ευρώπη για την υγεία»,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0082/99),

Α. δεδομένου ότι η Συνθήκη του Άμστερνταμ στο άρθρο 152, παράγραφος 1 (παλαιό άρθρο 129 της Συνθήκης ΕΚ) αποσκοπεί στο να συμπληρωθεί η εθνική πολιτική για τη δημόσια υγεία και ορίζει ότι κατά τον καθορισμό και την εφαρμογή όλων των πολιτικών και δράσεων της Κοινότητας, εξασφαλίζεται υψηλού επιπέδου προστασίας της υγείας του ανθρώπου, και επίσης περιέχει την ειδική διατύπωση στο άρθρο 152, παράγραφοι 4 και 5 για το ρόλο των κρατών μελών στην παροχή της ιατρικής περίθαλψης,

Β. έχοντας υπόψη τις σημαντικές αλλαγές που έχουν επέλθει στη δημογραφική δομή, τις επικοινωνίες, τον τρόπο ζωής, τις ηλικίες, την κινητικότητα, τις προδιαγραφές ιατιρκής περίθαλψης και τους κοινωνικούς, οικονομικούς και περιβαλλοντικούς καθοριστικούς παράγοντες που επηρεάζουν τους πολίτες της Ευρωπαϊκής Ένωσης κατά την περίοδο του πρώτου προγράμματος πλαισίου για τη δημόσια υγεία[semigr ] επιδιώκοντας να διδαχθεί από την αποκτηθείσα κατ' αυτήν την περίοδο πείρα όσον αφορά πρωτοεμφανιζόμενες ασθένειες και υγειονομικές συνθήκες, και ιδίως μεταδοτικές ασθένειες,

Γ. δεδομένου ότι δεν έχουν επιτευχθεί όλες οι συστάσεις του προαναφερθέντος ψηφίσματός του της 19ης Νοεμβρίου 1993 σχετικά με τη δημόσια υγεία, ούτε υπήρξε επαρκής συνέχεια ως προς τα ψηφίσματά του της 17ης Απριλίου 1996 ((ΕΕ C 141, 13.5.1996, σελ. 104. 129 και 131.)) σχετικά με την ευρωπαϊκή κάρτα υγείας, τη νόσο του Alzheimer, την ασφάλεια και την αυτάρκεια σε αίμα στην Ευρωπαϊκή Κοινότητα,

Δ. λαμβάνοντας υπόψη τις εκτεταμένες ανησυχίες και επικρίσεις σε ορισμένες πτυχές της εφαρμογής του πρώτου προγράμματος πλαισίου όσον αφορά, μεταξύ άλλων, δημοσιονομικούς περιορισμούς των προγραμμάτων, περιορισμένους διαθέσιμους πόρους διαχείρισης, έλλειψη στρατηγικού συντονισμού και αξιολόγησης, ασυνεπής ένταξη του τομέα της υγείας σε άλλους τομείς πολιτικής, διοργανική διασύνδεση και ανεπαρκής συνειδητοποίηση, από το κοινό και από επαγγελματικούς παράγοντες, του ρόλου της Κοινότητας στον τομέα της δημόσιας υγείας παρά τις εντατικές και αφοσιωμένες προσπάθειες του προσωπικού που καλείται να δράσει σε απόσταση από το κύριο σώμα της σχετικής διεύθυνσης,

Ε. δεδομένου ότι οι υγειονομικές επιπτώσεις των κοινωνικών πολιτικών είναι δυνατόν να επηρεάσουν στην πράξη το έργο όλων των Γενικών Διευθύσεων της Επιτροπής, πολλές κοινοτικές πολιτικές επηρεάζουν την υγεία των πολιτών της ΕΕ είτε θετικά είτε αρνητικά σε διεθνές ή περιφερειακό επίπεδο, και η καθιέρωση εκτιμήσεων περιβαλλοντικών και υγειονομικών επιπτώσεων σε όλα τα επίπεδα λήψης αποφάσεων έχει καταστεί αναπόσπαστο τμήμα αυτών των διαδικασιών,

ΣΤ. λαμβάνοντας υπόψη τις καλά οριοθετημένες ανισότητες όσον αφορά τη δημόσια υγεία, την πρόσβαση σε υγειονομική περίθαλψη και την ελευθερία κυκλοφορίας των πολιτών, περιλαμβανομένων των επαγγελματιών του κλάδου, σε όλη την Κοινότητα, αλλά και την στοχοθετημένη προσέγγιση στην κοινωνικοοικονομική δράση η οποία αποτελεί παγιωμένο χαρακτηριστικό γνώρισμα των κοινοτικών πολιτικών,

Ζ. εκτιμώντας ότι οι υγειονομικές υπηρεσίες όλων των κρατών μελών αντιμετωπίζουν ολοένα και μεγαλύτερες οικονομικές πιέσεις και ότι είναι, κατά συνέπεια, σκόπιμο για την Επιτροπή και το Συμβούλιο να ενθαρρύνουν τη θέσπιση ρεαλιστικών και εξειδικευμένων υγειονομικών στόχων που θα είναι επιδεκτικοί μετρήσεων και συγκεκριμένης χρονικής διάρκειας, με σκοπό την αντιμετώπιση των σημαντικότερων υγειονομικών κινδύνων και νόσων,

Η. λαμβάνοντας υπόψη ότι, στη Συνθήκη του Άμστερνταμ, η έμφαση τίθεται στον προσανατολισμό της δράσης της Κοινότητας προς τη βελτίωση της δημόσιας υγείας και την αντιμετώπιση των αποφασιστικών για την υγεία παραγόντων, ενώ ταυτόχρονα θα αναπτύσσεται σημαντική πληροφόρηση σε τοπικό, περιφερειακό εθνικό και διεθνές επίπεδο, όσον αφορά την επιδημιολογία, τη δημογραφία κ.λπ., καθώς και αποδεικτικά στοιχεία πρακτικών μεθόδων,

Θ. λαμβάνοντας υπόψη τη μείζονα συμβολή των διεθνών οργανισμών, όπως του ΠΟΥ, του ΟΟΣΑ, της Παγκόσμιας Τράπεζας, άλλων οργανισμών και δικτύων μη κυβερνητικών οργανισμών, συνδικαλιστικών οργανώσεων, εκπαιδευτικών ιδρυμάτων και περιφερειακών αρχών, και το σημαντικό τους ρόλο πέρα από τα σύνορα της ΕΕ σε προγράμματα για την υγεία στα οποία η Κοινότητα συμμετέχει ή συνεργάζεται,

Ι. λαμβάνοντας υπόψη ότι η διαδικασία διεύρυνσης της ΕΕ για την οποία διεξάγονται διαπραγματεύσεις με τις υποψήφιες χώρες είναι δυνατόν να κομίσει οφέλη και διεκδικήσεις για τη δημόσια υγεία τόσο στα σημερινά όσο και στα μελλοντικά κράτη μέλη,

ΙΑ. έχοντας υπόψη τις αποφάσεις του Ευρωπαϊκού Δικαστηρίου σχετικά με τα δικαιώματα των πολιτών όσον αφορά ορισμένα ιατροφαρμακευτικά προϊόντα, καθώς και τα εν δυνάμει πλεονεκτήματα της ταχείας ανάπτυξης νέων τεχνολογιών και φαρμακευτικών προϊόντων στο πλαίσιο των ελευθεριών της ενιαίας αγοράς,

1. ζητεί θετική ερμηνεία από πλευράς Συμβουλίου και Επιτροπής των διατάξεων του σχεδίου της Συνθήκης του Άμστερνταμ που αφορούν τη δημόσια υγεία, ιδίως δε το άρθρο 152, το οποίο παρέχει ορθή βάση για μια βιώσιμη ανάπτυξη του ρόλου της Κοινότητας ως εταίρου στην προστασία και τη βελτίωση της υγείας των πολιτών της ΕΕ, λαμβάνοντας υπόψη τη σημασία της προστασίας της υγείας στο πλαίσιο της Συνθήκης της ΕΚ και της αρχής της επικουρικότητας, αναγνωρίζοντας παράλληλα τις αρμοδιότητες των κρατών μελών για την οργάνωση και την εξασφάλιση υγειονομικών υπηρεσιών και ιατρικοφαρμακευτικής περίθαλψης[semigr ] ευελπιστεί ότι η προσεχής αναθεώρηση της Συνθήκης θα προβλέπει μεγαλύτερη συμμετοχή της Κοινότητας στα προβλήματα της προστασίας της υγείας των πολιτών της ΕΕ[semigr ]

2. χαιρετίζει την ανακοίνωση της Επιτροπής ως εποικοδομητική συνεισφορά στη συζήτηση για τη βιώσιμη αυτή ανάπτυξη[semigr ] συγκεκριμένα εκφράζει την προτίμησή του για την επιλογή ενιαίου στρατηγικού μηχανισμού πλαισίου, με ενιαίο δημοσιονομικό κονδύλιο, ενώ τονίζει ιδιαίτερα τη σημασία που έχει να διατηρηθεί ο ρόλος του Κοινοβουλίου στον από κοινού καθορισμό της κατεύθυνσης και της χρηματοδότησης αυτού του μηχανισμού πλαισίου καθώς και τη σημαντική και βασική διαδικασία αξιολόγησης που θα πρέπει να ενσωματωθεί σε αυτόν, και συμφωνεί ότι αυτός ο μηχανισμός πλαίσιο θα πρέπει να περιλαμβάνει τρεις βασικούς άξονες και συγκεκριμένα:

α) βελτίωση της πληροφόρησης για την ανάπτυξη της δημόσιας υγείας[semigr ]

β) ταχεία αντίδραση στις απειλές για την υγεία[semigr ]

γ) επιτυχής αντιμετώπιση καθοριστικών παραγόντων της υγείας μέσω της προώθησης της υγείας και της πρόληψης των ασθενειών,

και καλεί την Επιτροπή να δημοσιεύσει λεπτομερείς και αιτιολογημένες προτάσεις επειγόντως μετά την κύρωση του σχεδίου Συνθήκης, όπου θα εκτίθενται ρεαλιστικές και εφικτές ενέργειες για κάθε τμήμα του χρονοδιαγράμματος - πλαισίου[semigr ]

3. καλεί την Επιτροπή να πραγματοποιήσει περαιτέρω έρευνα στο θέμα της επίπτωσης των τροφίμων στην υγεία, διότι αποτελεί έναν από τους κύριους παράγοντες που επιδρούν στην υγεία εντός της Ευρωπαϊκής Ένωσης[semigr ] καλεί ως εκ τούτου την Επιτροπή να συμμετάσχει στις προσπάθειες των κρατών μελών και άλλων φορέων για τη βελτίωση της πολιτικής όσον αφορά την ενημέρωση του κοινού στον εν λόγω τομέα[semigr ]

4. εκφράζει τη λύπη του για το γεγονός ότι δεν υλοποιήθηκαν όλες οι συστάσεις που περιέχονταν στα ψηφίσματά του της 19ης Νοεμβρίου 1993 και της 17ης Απριλίου 1996, και ζητεί διοργανική επανεξέταση της ανεπαρκούς προτεραιότητας που δόθηκε στους πόρους για τον τομέα της δημόσιας υγείας που θα λαμβάνει υπόψη τις μεταβαλλόμενες ανάγκες και προσδοκίες που διαπιστώθηκαν στη διάρκεια του πρώτου προγράμματος πλαισίου, με βάση προτάσεις για την καλύτερη στρατηγική διαχείριση των προγραμμάτων και την καλύτερη κατανομή των πόρων στο πλαίσιο των δημοσιονομικών προοπτικών[semigr ]

5. επαναλαμβάνει ότι η Επιτροπή θα πρέπει να αναθέσει σε ένα από τα μέλη της την ειδική αρμοδιότητα μιας γενικής διεύθυνσης για την υγεία με έδρα τις Βρυξέλλες, με αρμοδιότητες που θα της επιτρέπουν να καλύπτει όλες τις πτυχές της πολιτικής δημόσιας υγείας και με ανάλογη αύξηση των πόρων της συμπεριλαμβάνομένης μεγαλύτερης πραγματογνωμοσύνης σε θέματα που αφορούν την υγεία γενικότερα αλλά και την ιδιομορφία της κατάστασης στις διάφορες χώρες[semigr ]

6. ζητεί οι προσπάθειες της Ευρωπαϊκής Ένωσης στον τομέα της δημόσιας υγείας να επικεντρωθούν στην ενσωμάτωση της διάστασης της υγείας σε όλες τις άλλες πολιτικές και στην ενσωμάτωση της αξιολόγησης του αντίκτυπου για την υγεία σε εκείνους τους τομείς των πολιτικών της Ευρωπαϊκής Ένωσης που επιδρούν στην υγεία, με ιδιαίτερη προτεραιότητα στον τομέα της έρευνας, της γεωργίας και των τροφίμων, των μεταφορών και των κοινωνικοοικονομικών πολιτικών. Συγκεκριμένα:

α) η Επιτροπή πρέπει να ενισχύσει τις εκθέσεις που αφορούν την ένταξη της υγείας σε άλλες πολιτικές, συμπεριλαμβάνοντας αξιολόγηση των επιπτώσεων στην υγεία[semigr ]

β) η Επιτροπή οφείλει να συμπεριλάβει στα προγράμματα εργασιών της ένδειξη οιωνδήποτε προτάσεων που ενδέχεται να έχουν επιπτώσεις στην υγεία[semigr ]

γ) η Επιτροπή και τα κράτη μέλη πρέπει να δράσουν επειγόντως και να συμβάλλουν στην ενίσχυση μιας συνεκτικής συνεργασίας σε τοπικό, περιφερειακό, εθνικό επίπεδο όσον αφορά πολιτικές της ΕΕ που έχουν επιπτώσεις στην υγεία, π.χ. όσον αφορά τη χρηματοδότηση περιφερειακών προγραμμάτων[semigr ]

δ) κατά το πρώτο ήμισυ του προγράμματος πλαισίου θα πρέπει να δημοσιευθεί μελέτη σχετικά με μεθόδους αξιολόγησης επιπτώσεων στην υγεία που είναι προσιτές σε διάφορα επίπεδα και να επιδιωχθεί εφαρμογή και προσωρινή αξιολόγηση κατά τη λήξη του προγράμματος πλαισίου[semigr ]

7. ζητεί ο πρωταρχικός στόχος της κοινοτικής δράσης να εστιαστεί στην επίτευξη μεγαλύτερης ισότητας σε θέματα υγείας σε ολόκληρη την ΕΕ, στην ενίσχυση της περιφερειακής προσέγγισης όσον αφορά τα θέματα υγείας, την επιδίωξη μεγαλύτερης συνέπειας στις κοινωνικοοικονομικές πολιτικές και προγράμματα και προτρέπει τον προσδιορισμό και την εισαγωγή στοχοθετημένων τομέων προτεραιότητας στον τομέα της υγείας σύμφωνα με κριτήρια που θα βασίζονται σε αποδεικτικά στοιχεία, σε συνεργασία με κράτη μέλη, περιφερειακές αρχές και κυβερνητικούς οργανισμούς, ενεργώντας πάντοτε σύμφωνα με τις διατάξεις του προγράμματος πλαισίου[semigr ] ζητεί από την Επιτροπή να χρησιμοποιεί εγκαίρως εκπονηθείσες εκθέσεις για την ένταξη θεμάτων υγείας σε άλλους τομείς πολιτικής, και να εστιάσει την προσοχή της στις κοινωνικές ανισότητες, στην πρόσβαση σε υγειονομικές υπηρεσίες, δικαιώματα και αρμοδιότητες που έχουν σχέση με την ελευθερία της διακίνησης των πολιτών, καθώς και στην εξασφάλιση ευκαιριών για την όσο το δυνατόν αποτελεσματικότερη εκπαίδευση και πρακτική εξάσκηση των απασχολουμένων στον τομέα της υγείας[semigr ]

8. επιμένει ότι έχει ζωτική σημασία να εξασφαλισθεί διαφάνεια στο πλαίσιο των τριών οριζοντίων αξόνων δράσης και ότι η σαφήνεια στον ορισμό των «μαστίγων» και προτεραιοτήτων είναι θεμελιώδης[semigr ] ως εκ τούτου, ζητεί από την Επιτροπή να υποβάλει επειγόντως, αμέσως μετά την κύρωση της Συνθήκης του Άμστερνταμ, σαφείς προτάσεις για στόχους, χρονοδιαγράμματα, μεθόδους και στρατηγικές δράσης για κάθε προτεραιότητα, επιτρέποντας μία ελαστική προσέγγιση σε περίπτωση απρόβλεπτων εξελίξεων, συμπεριλαμβανομένης της συνεχούς ανάπτυξης και χρηματοδότησης υπαρχόντων προγραμμάτων, καθώς και των μείζονος σημασίας χρονίων νόσων όπου η προστιθέμενη αξία της δράσης σε ευρωπαϊκό επίπεδο μπορεί να είναι ευεργετική[semigr ]

9. τονίζει ακόμα μια φορά ότι είναι σημαντικό να καθιερωθεί μία κατανομή ανά φύλο σε όλες τις σχετικές στατιστικές γύρω από την κατάσταση και την εξέλιξη της δημόσιας υγείας με σκοπό τη χάραξη μιας αποτελεσματικής πολιτικής στον τομέα της δημόσιας υγείας[semigr ]

10. καλεί την Επιτροπή και το Συμβούλιο να εξασφαλίσουν τη μέγιστη ελευθερία πληροφόρησης όσον αφορά την καλύτερη άσκηση του ιατρικού επαγγέλματος, την επιδημιολογία της υπηρεσίας, τα δίκτυα, τους κινδύνους και τις ευκαιρίες και να μεγιστοποιήσουν τη συνειδητοποίηση εκ μέρους του κοινού, του νομοθέτη και των απασχολουμένων στον τομέα του έργου και της προστιθέμενης αξίας του ρόλου της Κοινότητας σε ότι αφορά την προστασία και τη βελτίωση της υγείας[semigr ] ειδικότερα, προτρέπει:

α) την Κοινότητα να προβεί σε ευρύτερη ενημερωτική εκστρατεία σε συνεργασία με εθνικές και περιφερειακές αρχές, καθώς και Μη Κυβερνητικούς Οργανισμούς, αποφεύγοντας την παροχή άμεσης εκπαίδευσης στον τομέα της υγείας[semigr ]

β) τη μεγαλύτερη συμμετοχή Μη Κυβερνητικών Οργανισμών και σαφώς αναγνωρίσιμων και υπεύθυνων κοινωνικών εταίρων, καθώς και αντιπροσωπευτικών φορέων πολιτών, υγειονομικού προσωπικού και ασθενών στη διαδικασία λήψης αποφάσεων[semigr ]

γ) καλεί την Επιτροπή να διευκολύνει φόρα, σε συνεργασία με το Κοινοβούλιο και τα κράτη μέλη, όπου οι διασυνδέσεις μπορούν να βελτιωθούν και να αναπτυχθούν με ενδιαφερόμενους πολίτες και φορείς, και να συμβάλλει στη συντήρηση προσπελάσιμων δικτύων επίκοινης, πληροφόρησης[semigr ]

δ) τα εν λόγω φόρα να αντιμετωπίσουν με κάθε διαφάνεια τα μείζονος σημασίας θέματα υγείας, συμπεριλαμβανομένων των ανισοτήτων στον τομέα της υγείας, της εκπαίδευσης των απασχολουμένων στον τομέα της υγείας, της καλύτερης πρακτικής και των προτύπων στον τομέα της υγειονομικής περίθαλψης, της δεοντολογίας, της έρευνας και των τεχνολογιών[semigr ]

11. καλεί την Επιτροπή να προβεί στη δημιουργία ενός πλαισίου για διάλογο μεταξύ όλων των ενδιαφερομένων (κυβερνήσεων, οργανώσεων ασθενών, φαρμακευτικής βιομηχανίας, συνδικαλιστικών οργανώσεων κ.λπ.) για το πώς να κατευθύνουν από κοινού τον ταχύ ρυθμό της αλλαγής[semigr ]

12. ζητεί μεγαλύτερη συνεργασία και επικοινωνία μεταξύ των θεσμικών οργάνων της Ευρωπαϊκής Ένωσης και των διεθνών οργανισμών που αναπτύσσουν δράση στον τομέα της υγείας, και ιδιαίτερα:

α) με οργανώσεις των Ηνωμένων Εθνών, και ειδικά του ΠΟΥ, μέσω συνεργαζόμενων κέντρων και αξιοποιώντας τη σχετική εμπειρογνωμοσύνη στα κράτη μέλη και στα κέντρα οργανισμών[semigr ]

β) με οργανισμούς όπως ο ΟΟΣΑ, το Συμβούλιο της Ευρώπης και η Παγκόσμια Τράπεζα[semigr ]

γ) με ανάπτυξη του διαλόγου ΕΕ-ΗΠΑ και επιδιώκοντας την ένταξη των πολιτικών στον τομέα της υγείας σε πρωτοβουλίες συνεργασίας και σε συμφωνίες με άλλες τρίτες χώρες και περιφερειακούς φορείς[semigr ]

δ) με τη συμμετοχή και τη διαπραγμάτευση με τον ΠΟΥ[semigr ]

ε) με αναπτυσσόμενες χώρες και περιοχές, ιδίως με μέλη των Χωρών ΑΚΕ της Ίσης Εκπροσώπησης, όπου τα σχέδια και προγράμματα στα οποία συμμετέχει η ΕΕ συνεισφέρουν στην προστασία και τη βελτίωση του τομέα της υγείας και όπου η ανάπτυξη της εσωτερικής και εξωτερικής πολιτικής πρέπει να είναι συνεκτική[semigr ]

στ) με διεθνή επαγγελματικά δίκτυα στους τομείς της υγείας και της έρευνας[semigr ]

13. αναμένοντας τη δημοσίευση της ανακοίνωσης της Επιτροπής με τίτλο «Υγεία και Διεύρυνση», εκφράζει την ανησυχία του ότι η κατάσταση στον τομέα της υγείας στις περισσότερες υποψήφιες χώρες είναι χειρότερη από αυτή των κρατών μελών της ΕΕ και ότι παράλληλα ορισμένες απειλές στον τομέα της υγείας βαίνουν αυξανόμενες[semigr ] ζητεί

α) στις διαπραγματεύσεις με τις υποψήφιες χώρες να δοθεί μεγαλύτερη προτεραιότητα από το Συμβούλιο και την Επιτροπή σε υποχρεώσεις και παράγοντες που συνδέονται με τον τομέα της υγείας, με σκοπό την ενίσχυση των νομοθετικών λειτουργιών που αφορούν την υγεία στις χώρες αυτές[semigr ]

β) να αναπτυχθούν καλύτερες ανταλλαγές και δεσμοί μεταξύ εμπειρογνωμόνων των ΜΚΟ όσον αφορά την υγειονομική περίθαλψη, τα συστήματα πληροφόρησης, κ.λπ.[semigr ]

γ) να εκτιμηθούν με ρεαλιστικό τρόπο τα εν δυνάμει προβλήματα και οι πιθανές ωφέλειες τόσο από την πλευρά της ανάπτυξης - πλαισίου όσο και από την πλευρά των προπαρασκευαστικών δράσεων για την ένταξη[semigr ]

14. καλεί το Συμβούλιο και την Επιτροπή να αναγνωρίζουν και να αξιοποιούν με συνέπεια και λογική και να ανταποκρίνονται θετικά στις διεθνείς εξελίξεις όπως οι νέες τεχνολογίες και τα νέα φαρμακευτικά προϊόντα, καθώς και η πρόοδος της ενιαίας αγοράς στο πλαίσιο των προετοιμασιών για την προσεχή Διακυβερνητική Διάσκεψη[semigr ] καλεί ακόμα την Επιτροπή και το Συμβούλιο να κυρήξουν την περίοδο 2000 - 2010 «Ευρωπαϊκή Δεκαετία για την Υγεία» και να ενθαρρύνουν τη συνεργασία με το Κοινοβούλιο για την εξασφάλιση οραματικής ηγεσίας και ουσιαστικών πόρων προκειμένου να ικανοποιηθούν οι ανάγκες και προσδοκίες των πολιτών της ΕΕ[semigr ]

15. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.